UKMERGĖS RAJONO SAVIVALDYBĖS ANTIKORUPCIJOS KOMISIJOS
2017 METŲ VEIKLOS ATASKAITA
 
Ukmergės rajono savivaldybės Antikorupcijos komisija patvirtinta 2015 m. birželio 25 d. Tarybos sprendimu Nr. 7-93. 
Antikorupcijos komisija yra nuolatinė komisija, sudaroma Tarybos įgaliojimų laikui. Komisijos tikslas – pagal kompetenciją koordinuoti Ukmergės rajono savivaldybės politikos įgyvendinimą korupcijos prevencijos srityje, išskirti prioritetines prevencijos ir kontrolės kryptis, nuosekliai įgyvendinant priemones, didinančias korupcijos prevencijos veiksmingumą.

Pirmininkas – Romas Pivoras, Tarybos narys.
Pavaduotojas – Jonas Grybauskas, Tarybos narys.
Nariai:
Regimantas Baravykas, Tarybos narys;
Darius Varnas, Tarybos narys;
Agnė Balčiūnienė, savivaldybės administracijos direktoriaus pavaduotoja;
[bookmark: _GoBack]Rimas Jurgilaitis, savivaldybės administracijos Teisės skyriaus vedėjas;
Irena Lobinienė, Ukmergės miesto seniūnijos Statikų-Pramonės seniūnaitijos seniūnaitė;
Vytautas Adolfas Marčauskas, Vidiškių seniūnijos Šventupės seniūnaitijos seniūnaitis;
Rimantas Zinkevičius, Lyduokių seniūnijos Nuotekų seniūnaitijos seniūnaitis. 

Pakeitimai ir papildymai 2017 m.:
2017 m. spalio 26 d. sprendimu Nr. 7-244 iš komisijos sudėties išbrauktas Želvos seniūnijos Želvos seniūnaitijos seniūnaitis Gintautas Povylius ir į komisijos sudėtį įtrauktas Lyduokių seniūnijos Nuotekų seniūnaitijos seniūnaitis Rimantas Zinkevičius.  

2017 m. vyko 7 Antikorupcijos komisijos posėdžiai. 

	Posėdžio data, protokolo Nr.
	Svarstyti klausimai
	Priimti sprendimai/teiktos rekomendacijos
	Sprendimų/
rekomendacijų vykdymas

	2017-03-27 
Nr. 32-1
	Dėl Antikorupcijos komisijos veikos ataskaitos už 2016 m.
	Pritarta Antikorupcijos komisijos veiklos ataskaitai už 2016 metus.
	Ataskaita pateikta 2017 m. balandžio 28 d. Tarybos posėdžio metu.

	
	Dėl Antikorupcijos komisijos 2017 metų darbo plano.
	Posėdžio metu klausimas nebaigtas svarstyti.
	

	2017-05-18 
Nr. 32-2
	Dėl Ukmergės miesto ir kitų gyvenamųjų vietovių tvarkymo ir švaros taisyklių įgyvendinimo.
	1. Rekomenduota savivaldybės merui apsvarstyti klausimą dėl daugiabučių namų administratoriaus UAB „Ukmergės butų ūkis“ veiksmų, užtikrinant 2017 m. kovo 30 d. Savivaldybės tarybos patvirtintų Ukmergės miesto ir kitų gyvenamųjų vietovių tvarkymo ir švaros taisyklių laikymąsi. 
2. Šį klausimą pakartotinai svarstyti 2017 m. birželio mėnesį. 

	

	2017-06-09
Nr. 32-3
	Dėl Ukmergės miesto ir kitų gyvenamųjų vietovių tvarkymo ir švaros taisyklių įgyvendinimo.
	Rekomenduota UAB „Ukmergės butų ūkis“ pasitvirtinti 2017 m. kovo 30 d. Savivaldybės tarybos sprendimu Nr. 7-79 patvirtintų Ukmergės miesto ir kitų gyvenamųjų vietovių tvarkymo ir švaros taisyklių 73 punkte numatytų darbų įkainius. 
	Gauti daugiabučių namų gyventojų balsavimo rezultatai dėl daugiabučių namų teritorijos priežiūros paslaugų teikimo;
Sutikusiems gyventojams, teritorijos priežiūros paslaugos būtų  teikiamos UAB „Ukmergės butų ūkis“;
nutraukta paslaugų teikimo sutartis su UAB „Mano aplinka“; 
ruošiamasi Savivaldybės tarybai teikti tvirtinti UAB „Ukmergės butų ūkis“ daugiabučių namų teritorijos priežiūros bei kitų galimų darbų įkainius.
2017 m. rugsėjo 21 d. Savivaldybės tarybos sprendimu Nr. 7-201 „Dėl UAB „Ukmergės butų ūkis“ paslaugų kainų patvirtinimo“ patvirtinti daugiabučių namų teritorijos priežiūros bei kitų galimų darbų įkainiai. 

	2017-07-09 
Nr. 32-4
	Dėl Ukmergės miesto ir kitų gyvenamųjų vietovių tvarkymo ir švaros taisyklių įgyvendinimo.
	Išklausyta UAB „Ukmergės butų ūkis“ direktoriaus pateikta informacija. 
	

	
	Dėl Lietuvos Respublikos specialiųjų tyrimų tarnybos (STT) išvados dėl korupcijos rizikos analizės asmens sveikatos priežiūros įstaigų valdomo (naudojamo) nekilnojamojo turto perdavimo tretiesiems asmenims laikinai naudotis (išnuomojant ir pan.) srityje.
	Pritarta savivaldybės administracijos parengtai informacijai dėl STT išvadoje pateiktų pasiūlymų ir rekomendacijų įgyvendinimo. 
Rekomenduota savivaldybės merui ir savivaldybės administracijos direktoriui ateityje rengiant analogiškus sprendimų projektus dėl nekilnojamojo turto perdavimo tretiesiems asmenims laikinai naudotis, nurodyti tinkamą patalpų nuomos terminą, patalpų paskirtį, dydį ir kitą reikiamą informaciją. 
	

	
	Kiti klausimai ir informacijos.
	Prašyta savivaldybės administracijos pateikti Antikorupcijos komisijai šią informaciją: 
1. kiek ir kokiems valstybės tarnautojams yra išduota leidimų dirbti kitą darbą antraeilėse pareigose savivaldybės įstaigose ir organizacijose;
2. ar yra žinoma, kad savivaldybės įsteigtų įstaigų ir organizacijų vadovai dirba kitose institucijose.
	Informacija pateikta 2017 m. liepos 18 d. raštu Nr. (6.7) 34-475 „Dėl informacijos pateikimo“. 

	2017-09-19 
Nr. 32-5
	Tarybos posėdžiui teikiamų klausimų svarstymas antikorupciniu požiūriu
	Diskutuota dėl 20 darbotvarkės klausimo „Dėl šilumos kainos kompensavimo Šventupės kaimo gyventojams“.
	

	
	Informacija apie Ukmergės rajono savivaldybės administracijos valstybės tarnautojus, turinčius leidimą dirbti kitą darbą.  
	Išklausyta pateikta informacija.
	

	2017-10-24 
Nr. 32-6
	Dėl Ukmergės rajono savivaldybės 2018–2020 metų korupcijos prevencijos programos ir jos įgyvendinimo priemonių plano.
	Pritarta Ukmergės rajono savivaldybės 2018–2020 metų korupcijos prevencijos programai ir jos įgyvendinimo priemonių planui.

	2017 m. gruodžio 22 d. Savivaldybė tarybos sprendimas Nr. 7-271 „Dėl Ukmergės rajono savivaldybės 2018-2020 metų korupcijos prevencijos programos ir jos įgyvendinimo priemonių plano patvirtinimo“ 

	
	Tarybos posėdžiui teikiamų klausimų svarstymas antikorupciniu požiūriu.
	Pritarta Savivaldybės ūkio komiteto rekomendacijai savivaldybės merui kreiptis į atitinkamas teisėsaugos institucijas dėl viešojo intereso gynimo, sprendžiant paplūdimio visuomenės poreikiams klausimą.  
	Kreipimuisi pagrindo nebuvo. Situacija buvo išsiaiškinta.

	2017-11-28 
Nr. 32-7

Jungtinis Antikorupcijos komisijos ir Kontrolės komiteto posėdis 
	Dėl ekspertų-konsultantų paslaugų pirkimo Ukmergės rajono savivaldybės administracijoje 2016–2017 metais.
	Rekomenduoti administracijos direktoriui mažinti ekspertų-konsultantų paslaugų pirkimus kuo daugiau klausimų sprendžiant savomis jėgomis (skatinant ir motyvuojant administracijos darbuotojus).  
	

	
	Tarybos posėdžiui teikiamų klausimų svarstymas antikorupciniu požiūriu.
	Tarybos posėdžiui nebuvo pateikta klausimų, kuriuos reikėtų svarstyti antikorupciniu požiūriu.
	





Komisijos pirmininkas			                 Romas Pivoras 

